**Courteney Bass Cox** (s. 15. kesäkuuta 1964 Birmingham, Alabama, Yhdysvallat) on yhdysvaltalainen näyttelijä, tuottaja ja käsikirjoittaja. Cox tunnetaan Monica Gellerin roolista komediasarjassa *Frendit*, Gale Weathersin roolista kauhuelokuvasarjassa *Scream* ja Jules Cobbin roolista televisiosarjassa *Puumanainen*, josta hän ansaitsi myös ensimmäisen Golden Globe -ehdokkuutensa. Cox näytteli pääosaa myös televisiosarjassa *Dirt*, jonka tuottajana hän toimi silloisen miehensä kanssa.

Nuoruus
-------

Courteney Cox syntyi Birminghamissa Alabamassa ja kasvoi Birminghamin suurkaupunkialuella sijaitsevassa Mountain Brookissa. Hänen vanhempansa ovat liikemies Richard Lewis Cox (1931–2001) ja Courteney Bass-Copeland. Coxilla on kaksi isosiskoa, Virginia ja Dottie, sekä isoveli Richard, Jr. Hänen vanhempansa erosivat vuonna 1974, ja hänen äitinsä avioitui liikemies Hunter Copelandin kanssa. High schoolista valmistuttuaan hän muutti New Yorkiin ja vuonna 1982 hän aloitti Mt. Vernon Collegessa Washingtonissa arkkitehtuuriopinnot, jotka kuitenkin jäivät kesken hänen aloitettuaan työt mallina ja näyttelijänä.

Ura
---

### Varhainen ura

Cox esiintyi Bruce Springsteenin musiikkivideossa "Dancing in the Dark" vuonna 1984. Hän esitti naista, joka otettiin lavalle tanssimaan Springsteenin kanssa. Coxin väitetään olevan ensimmäinen henkilö, joka käytti sanaa *kuukautiskierto* (engl. *period*) Yhdysvaltain televisiossa. Hän käytti sanaa tamponimainoksessa vuonna 1985. Cox on näytellyt pääosaa lyhytaikaisessa televisiosarjassa *Misfits of Science* (1985) ja vuosina 1987–1989 hän vieraili toistuvasti televisiosarjassa *Perhe on paras*, jossa hän esitti Lauren Milleria, Alex P. Keatonin (Michael J. Fox) tyttöystävää. Cox on esiintynyt myös elokuvissa *Masters of the Universe* (1987) ja *Paluu nuoruuden lähteelle* (1988).

Cox esiintyi sivuroolissa fantasiaelokuvassa *Mr. Destiny – kohtalo puuttuu peliin* (1990). Vuonna 1994, hieman ennen *Frendien* ensiesitystä, hän esiintyi Jim Carreyn kanssa elokuvassa *Ace Ventura – lemmikkidekkari*.

### Frendit

Cox syyskuussa 1995.
Vuonna 1994 Coxia pyydettiin koe-esiintymään *Frendeihin*. Alun perin hän esiintyi sarjan toisen hahmon, Rachel Greenin roolia varten, mutta hän päätyi näyttelemään Monica Gelleriä. Tuolloin Cox oli sarjan tunnetuin näyttelijä, sarjan muita näyttelijöitä olivat Jennifer Aniston (Rachel Green), Lisa Kudrow (Phoebe Buffay), Matt LeBlanc (Joey Tribbiani), Matthew Perry (Chandler Bing) ja David Schwimmer (Ross Geller). Monica Gellerin roolista tuli hänen tunnetuin roolisuorituksensa, ja hän näytteli Monicaa kymmenen tuotantokautta vuoteen 2004 asti. *Guinnessin ennätystenkirjan* (2005) mukaan Coxista ja sarjan muista naisnäyttelijöistä tuli televisiohistorian korkeimmin palkattuja naisnäyttelijöitä. Kukin heistä sai miljoona dollaria jokaiselta jaksolta sarjan viimeisillä tuotantokausilla.

### Elokuva-ura

Esiintyessään *Frendeissä* Cox näytteli myös suuren luokan Hollywood-elokuvissa *Scream* (1996), *Scream 2* (1997) ja *Scream 3* (2000), joissa hän näytteli uutisreportteri Gale Weathersia. Hän tapasi miehensä David Arquetten ensimmäisen *Scream*-elokuvan kuvauksissa. Arqutte näytteli elokuvissa Dwight "Dewey" Rileyta. Sekä Cox että Arquette uusivat roolinsa elokuvasarjan neljännessä osassa *Scream 4*, joka sai ensi-iltansa vuonna 2011.

Cox on näytellyt myös elokuvissa *Pahan lähetti* (1999), *Määränpäänä Graceland* (2001) ja *Lemmenlääkäri* (2001). Loppuvuodesta 2003 Cox ja Arquette tuottivat tositelevisiosarjan *Mix It Up* ensimmäisen tuotantokauden. Elämäntapaohjelma kärsi huonoista katsojaluvuista eikä jatkunut toiselle tuotantokaudelle.

### Myöhemmät työt

Cox maaliskuussa 2010.
*Frendien* jälkeen Coxin haluttiin koe-esiintyvän Susan Mayerin rooliin muun muassa Sela Wardin, Calista Flockhartin, Heather Locklearin ja Mary-Louise Parkerin lisäksi televisiosarjaan *Täydelliset naiset*. Raskautensa vuoksi Cox ei voinut osallistua koe-esiintymisiin, ja roolin sai kuitenkin lopulta Teri Hatcher. Cox on näytellyt independent-elokuvassa *November* (2005) sekä Tim Allenin kanssa kriitikoiden pilkkaamassa elokuvassa *Zoom: Supersankariopisto* (2006). Hän teki cameoroolin elokuvassa *Luunmurskaajat*, jossa hän esitti Adam Sandlerin roolihahmon tyttöystävää. Hän myös lainasi äänensä animaatioelokuvaan *Tallipihan bilehileet*. Huhut *Frendit*-elokuvasta käynnistyivät varsinkin sen jälkeen, kun *Sinkkuelämää*-televisiosarjan elokuvasovitus *Sex and the City – Sinkkuelämää* osoittautui menestykseksi. Warner Bros. on kuitenkin kiistänyt huhut.

Vuonna 2007 Cox esitti julmaa päätoimittajaa Lucy Spilleria televisiosarjassa *Dirt*. Cox ja hänen miehensä David Arquette myös tuottivat sarjaa. Sarja kuitenkin hyllytettiin toisen tuotantokauden jälkeen vuonna 2008. Vuonna 2008 Cox esiintyi myös *Tuho-osaston* kolmessa jaksossa.

Vuonna 2009 Cox alkoi näytellä 40–vuotiasta sinkkuäitiä televisiosarjassa *Puumanainen*. Sarjan kolmas tuotantokausi alkoi helmikuussa 2012.

Yksityiselämä
-------------

Coxin merkittäviin entisiin poikaystäviin lukeutuvat Ian Copeland ja näyttelijä Michael Keaton, jonka kanssa hän seurusteli vuosina 1989–1995. Cox on tapaillut myös Counting Crows -yhtyeen muusikkoa Adam Duritzia, ja Cox esiintyy yhtyeen musiikkivideolla "A Long December" (1997).

Cox avioitui näyttelijä David Arquetten kanssa 12. kesäkuuta 1999. 13. kesäkuuta 2004 hän synnytti tyttölapsen. Tyttären kummitäti on Jennifer Aniston. Lokakuussa 2010 tiedotettiin Coxin ja Arquetten eronneen, mutta heidän pysyvän yhä läheisinä ystävinä.

Valikoitu filmografia
---------------------

*Pääartikkeli: Courteney Coxin filmografia*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 1987 | *Rikosverkko* | Tarah |
| *Masters of the Universe* | Julie Winston |
| 1988 | *Paluu nuoruudenlähteelle* | Sara |
| 1990 | *Mr. Destiny – kohtalo puuttuu peliin* | Jewel Jagger |
| *Shaking the Tree* | Kathleen |
| 1991 | *Sininen erämaa* | Lisa Roberts |
| 1992 | *Seksiä, valheita ja avioliittoja* | Carrie Davenport |
| 1994 | *Ace Ventura – lemmikkidekkari* | Melissa Robinson |
| 1996 | *Scream* | Gale Weathers |
| 1997 | *Jumalten hylkäämä* | Rachel Luce |
| *Scream 2* | Gale Weathers |
| 1999 | *Pahan lähetti* | Karina |
| 2000 | *Scream 3* | Gale Weathers |
| 2001 | *Määränpäänä Graceland* | Cybil Waingrow |
| *Lemmenlääkäri* | Samantha Crumb |
| *Get Well Soon* | Lily Charles |
| 2004 | *November* | Sophie Jacobs |
| 2005 | *Luunmurskaajat* | Lena |
| 2006 | *Tallipihan bilehileet* | Daisy-lehmä (ääni) |
| *Zoom: Supersankariopisto* | Marsha Holloway |
| *The Tripper* | Cynthia |
| 2008 | *Iltasatuja* | Wendy Bronson |
| 2011 | *Scream 4* | Gale Weathers-Riley |

 | 

| Televisio |
| --- |
| Vuosi | Sarja | Rooli |
| 1985–1986 | *Misfits of Science* | Gloria Dinallo |
| 1987–1989 | *Perhe on paras* | Lauren Miller |
| 1993 | *The Trouble with Larry* | Gabriella Easden |
| 1994–2004 | *Frendit* | Monica Geller |
| 2007–2008 | *Dirt* | Lucy Spiller |
| 2009– 2015 | *Puumanainen* | Jules Cobb |

 |

Lähteet
-------

1. ↑  Mock, Janet & Wang, Julia: Courteney Cox *People*.  Arkistoitu 14.5.2012. Viitattu 13.5.2012. (englanniksi)
2. ↑  Dowling Family Genealogy *Roots Web*.  Arkistoitu 9.3.2022. Viitattu 13.5.2012. (englanniksi)
3. ↑  Courteney Cox Biography (1964–) *Film Reference*. Viitattu 13.5.2012. (englanniksi)
4. 1 2  Courteney Cox Arquette *Hollywood*.  Arkistoitu 3.8.2012. Viitattu 13.5.2012. (englanniksi)
5. ↑  Kelsey, Murray: Courteney Cox Arquette’s Education Background *Edu in Review*.  14.4.2011.  Arkistoitu 6.6.2012. Viitattu 13.5.2012. (englanniksi)
6. ↑  Courteney Cox: Biography *MSN*.  Arkistoitu 9.11.2013. Viitattu 13.5.2012. (englanniksi)
7. 1 2 3  Diaz, Glenn: Scrubs: After Michael J. Fox, It’s Courtney Cox *Buddy TV*.  10.7.2008.  Arkistoitu 23.10.2012. Viitattu 16.5.2012. (englanniksi)
8. ↑  Courteney Cox’s Show ’Dirt’ Canceled *Fox News*.  10.6.2008.  Arkistoitu 2.11.2012. Viitattu 16.5.2012. (englanniksi)
9. ↑  Ausiello, Michael: Exclusive: Courteney Cox Checks Into ’Scrubs’ *Entertainment Weekly*.  9.7.2008.  Arkistoitu 26.6.2013. Viitattu 16.5.2012. (englanniksi)
10. ↑  Eng, Joyce: Courteney Cox Bringing Sexy Back to Cougar Town *TV Guide*.  30.10.2008. Viitattu 16.5.2012. (englanniksi)
11. ↑  Silverman, Stephen M.: Courteney Cox Reveals Postpartum Depression *People*.  21.7.2005.  Arkistoitu 11.5.2012. Viitattu 16.5.2012. (englanniksi)
12. ↑  Jennifer Aniston Is Coco Arquette’s Godmother *Moono*.  Arkistoitu 5.4.2012. Viitattu 16.5.2012. (englanniksi)

Aiheesta muualla
----------------

* Kuvia tai muita tiedostoja aiheesta **Courteney Cox** Wikimedia Commonsissa

* Courteney Cox Internet Movie Databasessa. (englanniksi)
* Courteney Cox Twitterissä
* Courteney Cox Instagramissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* SNAC
* IdRef

 |

 |